Unitatea Militară 02417 din Ministerul Apărării Naţionale, cu sediul în Mun. Focşani, str. Cezar Bolliac nr.3-5, scoate la **concurs**, în conformitate cu prevederile Ordinului Ministrului Sănătăţii nr. 869/2015, cu modificările şi completările ulterioare şi prevederile Ordinului ministrului apărării naţionale nr. 70/2016 pentru aprobarea Condițiilor și a Metodologiei privind chemarea/rechemarea în activitate, în corpul ofițerilor, în vederea ocupării posturilor de medic, medic dentist, farmacist, biolog, biochimist și chimist, în unitățile și structurile sanitare din rețeaua Ministerului Apărării Naționale, cu modificările şi completările ulterioare, următoarea funcție militară de ofițer, gradul căpitan, astfel:

 - un post cu normă întreagă de medic specialist confirmat în specialitatea Epidemiologie în Compartimentul prevenire a infecțiilor asociate asistenței medicale la Directorul medical.

 Pentru a putea participa la selecție, candidații trebuie să îndeplinească următoarele **condiții generale**:

a) au cetățenie română și domiciliul stabil în România de cel puțin 6 luni, termen calculat de la data depunerii cererii de înscriere la selecție;

b) nu au fost condamnați, nu se află în curs de urmărire penală și nu sunt trimiși în judecată sau judecați pentru săvârșirea unei infracțiuni contra umanității, contra statului sau contra autorității, de serviciu sau în legătură cu serviciul, care împiedică înfăptuirea justiției, de fals, ori a unei infracțiuni săvârșite cu intenție, care i-ar face incompatibili cu exercitarea profesiei, cu excepția situației în care a intervenit reabilitarea;

c) nu fac parte din partide, formațiuni sau organizații politice, iar, dacă sunt membri, să se angajeze în scris că, la data chemării/rechemării în activitate, vor renunța la această calitate;

d) au vârsta de cel mult 45 de ani la data acordării gradului și numirii în funcția pentru care au candidat;

e) nu fac parte din organizații interzise de legislația românească și nu sunt membri ai unor organizații incompatibile cu regulile, activitățile și atribuțiile specifice profesiei militare;

f) nu aparțin unor culte sau asociații/grupări religioase care contravin normelor de păstrare a ordinii publice, care încalcă bunele moravuri sau afectează exercitarea profesiei militare;

g) nu sunt asociați unici și nu participă direct la administrarea sau conducerea unor organizații sau asociații comerciale, iar, dacă se află în una dintre aceste situații, se angajează în scris că, la data chemării/rechemării în activitate, vor renunța la această calitate;

h) fac dovada aptitudinii medicale pentru participarea la selecție, prin documente emise de medicul de familie;

i) își exprimă în scris acordul privind verificarea în vederea autorizării accesului la informații clasificate, potrivit legii, în cazul în care sunt chemați în activitate;

i1) își exprimă acordul privind prelucrarea datelor cu caracter personal, în conformitate cu prevederile Legii [nr.190/2018](https://lege5.ro/Gratuit/gi4dsnjugi2q/legea-nr-190-2018-privind-masuri-de-punere-in-aplicare-a-regulamentului-ue-2016-679-al-parlamentului-european-si-al-consiliului-din-27-aprilie-2016-privind-protectia-persoanelor-fizice-in-ceea-ce-priv?d=2019-09-12) privind măsuri de punere în aplicare a Regulamentului (UE) [2016/679](https://lege5.ro/Gratuit/geydmobqg42q/regulamentul-nr-679-2016-privind-protectia-persoanelor-fizice-in-ceea-ce-priveste-prelucrarea-datelor-cu-caracter-personal-si-privind-libera-circulatie-a-acestor-date-si-de-abrogare-a-directivei-95-46?d=2019-09-12) al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei [95/46/CE](https://lege5.ro/Gratuit/gi3dombvg4/directiva-nr-46-1994-de-modificare-a-directivei-88-301-cee-si-a-directivei-90-388-cee-in-special-cu-privire-la-comunicatiile-prin-satelit?d=2019-09-12) (Regulamentul general privind protecția datelor);

i2) își exprimă acordul privind înregistrarea audiovideo a probei eliminatorii de evaluare a nivelului pregătirii fizice;

j) candidații femei declară în scris că își asumă toate riscurile, în situația în care, pe parcursul susținerii probelor de selecție, se află în stare de graviditate/maternitate."

 Îndeplinirea condițiilor prevăzute la lit. a), c), e)-g), i), i1), i2) și j) se declară pe propria răspundere, în cuprinsul cererii de înscriere la selecție.

 Candidații care îndeplinesc condițiile generale pot participa la selecția organizată în scopul chemării/rechemării în activitate, în corpul ofițerilor, dacă îndeplinesc și următoarele **condiții specifice**, după caz:

a) sunt absolvenți, cu diplomă de licență, ai unei instituții de învățământ superior medical acreditate;

b) dețin certificat de membru al colegiului de profil cu drept de liberă practică, potrivit reglementărilor în vigoare;

c) sunt confirmați **medici specialiști**, în specialitățile medicale corespunzătoare postului vacant pentru încadrarea căruia se organizează selecția, și nu au fost sancționați și nu se află sub efectul vreunei sancțiuni dintre cele prevăzute în Legea [nr. 95/2006](https://lege5.ro/Gratuit/g42tmnjsgi/legea-nr-95-2006-privind-reforma-in-domeniul-sanatatii?d=2019-01-13) privind reforma în domeniul sănătății, republicată, cu modificările și completările ulterioare.

d) dețin grad cel mult egal cu cel al funcției vacante;

e) respectă principiul potrivit căruia militarii nu pot fi subordonați altora cu grade inferioare;

f) respectă principiul potrivit căruia ofițerii în activitate, proveniți în condițiile art. 36 alin. 1 [lit. e)](https://lege5.ro/Gratuit/g44tsoi/legea-nr-80-1995-privind-statutul-cadrelor-militare?pid=286423366&d=2019-09-12#p-286423366), [g)](https://lege5.ro/Gratuit/g44tsoi/legea-nr-80-1995-privind-statutul-cadrelor-militare?pid=286423367&d=2019-09-12#p-286423367) și [k)](https://lege5.ro/Gratuit/g44tsoi/legea-nr-80-1995-privind-statutul-cadrelor-militare?pid=286423371&d=2019-09-12#p-286423371) din Legea nr. 80/1995 privind statutul cadrelor militare, cu modificările și completările ulterioare, pot încadra funcții prevăzute în statele de organizare cu gradul de cel mult locotenent-colonel/similar, cu excepția situațiilor în care, prin [Ghidul](https://lege5.ro/Gratuit/ge2daojqga/ghidul-carierei-militare-din-09022011?d=2019-09-12) carierei militare, se prevede astfel;

g) dețin vechimea în specialitatea studiilor corespunzătoare ocupării postului vacant astfel încât să li se poată acorda gradul militar cu respectarea prevederilor art. 48 [alin. 3](https://lege5.ro/Gratuit/g44tsoi/legea-nr-80-1995-privind-statutul-cadrelor-militare?pid=286423616&d=2019-09-12#p-286423616) și, respectiv, ale art. 75 [alin. 2](https://lege5.ro/Gratuit/g44tsoi/legea-nr-80-1995-privind-statutul-cadrelor-militare?pid=286423630&d=2019-09-12#p-286423630) și [4](https://lege5.ro/Gratuit/g44tsoi/legea-nr-80-1995-privind-statutul-cadrelor-militare?pid=286423632&d=2019-09-12#p-286423632) din Legea nr. 80/1995 privind statutul cadrelor militare, cu modificările și completările ulterioare;

h) sunt de acord cu prelucrarea datelor cu caracter personal, în conformitate cu prevederile Legii [nr. 190/2018](https://lege5.ro/Gratuit/gi4dsnjugi2q/legea-nr-190-2018-privind-masuri-de-punere-in-aplicare-a-regulamentului-ue-2016-679-al-parlamentului-european-si-al-consiliului-din-27-aprilie-2016-privind-protectia-persoanelor-fizice-in-ceea-ce-priv?d=2019-09-12) privind măsuri de punere în aplicare a Regulamentului (UE) [2016/679](https://lege5.ro/Gratuit/geydmobqg42q/regulamentul-nr-679-2016-privind-protectia-persoanelor-fizice-in-ceea-ce-priveste-prelucrarea-datelor-cu-caracter-personal-si-privind-libera-circulatie-a-acestor-date-si-de-abrogare-a-directivei-95-46?d=2019-09-12) al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei [95/46/CE](https://lege5.ro/Gratuit/gi3dqobvgq/directiva-nr-46-1995-privind-protectia-persoanelor-fizice-in-ceea-ce-priveste-prelucrarea-datelor-cu-caracter-personal-si-libera-circulatie-a-acestor-date?d=2019-09-12) (Regulamentul general privind protecția datelor);

i) sunt de acord cu înregistrarea audiovideo a probei eliminatorii de evaluare a nivelului pregătirii fizice.

**Vechimea** în specialitatea studiilor corespunzătoare ocupării postului vacant se stabileşte de la data confirmării şi încadrării ca specialist, fără a se lua în calcul perioada rezidenţiatului.

 **Dosarul** **de** **înscriere** la concurs va cuprinde documentele prevăzute la art. 3 din Anexa 2 la Ordinul ministrului apărării naţionale nr. M.70/2016, cu modificările şi completările ulterioare, publicat în Monitorul Oficial nr. 421/2016, astfel:

1. cererea de înscriere, în care candidatul menționează postul pentru ocuparea căruia dorește să participe la selecție, adresată comandantului UM 02417 Focșani - document tipizat;
2. copia certificatului de naștere;
3. copia actului de identitate, în termen de valabilitate;
4. certificatul de cazier judiciar;
5. copia diplomei de licență și a certificatului de medic specialist, conform cerințelor postului;
6. copia certificatului de membru al colegiului de profil, cu drept de liberă practică, după caz, avizat pe anul în curs;
7. copia poliței de asigurare malpraxis, după caz;
8. dovada / înscrisul în care să rezulte că nu i-a fost aplicată una din sancţiunile prevăzute la art. 455 alin. (1) lit. e) sau f), la art. 541 alin. (1) lit. d) sau e) , respectiv la art. 628 alin. (1) lit. d) sau e) din Legea 95/2006 privind reforma în domeniul sănătăţii, republicată cu modificările ulterioare;
9. adeverință eliberată de medicul de familie din care să rezulte antecedentele medicale patologice și faptul că este apt din punct de vedere fizic și neuropsihic pentru exercitarea activității pentru postul pentru care candidează;
10. formular de bază-date personale - document tipizat;
11. acte doveditoare pentru calcularea punctajului prevăzut în anexa [nr. 3](https://lege5.ro/Gratuit/g4zdqmjtgq/metodologia-de-calcul-al-punctajului-rezultat-din-analiza-si-evaluarea-activitatii-profesionale-si-stiintifice-proba-c-din-09072015?d=2019-01-13) la Ordinul ministrului sănătății [nr. 869/2015](https://lege5.ro/Gratuit/g4zdqmjsg4/ordinul-nr-869-2015-pentru-aprobarea-metodologiilor-privind-organizarea-si-desfasurarea-concursurilor-de-ocupare-a-posturilor-de-medic-medic-dentist-farmacist-biolog-biochimist-si-chimist-din-unitatil?d=2019-01-13), cu modificările și completările ulterioare;
12. documente care atestă situaţia militară curentă a candidatului şi, după caz, efectuarea pregătirii militare: copie a legitimaţiei militare pentru militarii în activitate, copie a livretului militar pentru militarii în rezervă, respectiv adeverinţă eliberată de centrul militar zonal/judeţean/de sector pentru militarii rezervişti voluntari şi pentru persoanele fără obligaţii militare; copia legitimaţiei militare sau a livretului militar poate fi înlocuită de adeverinţă eliberată de către unitatea militară de provenienţă, respectiv de către centrul militar zonal/judeţean/de sector în a cărui evidenţă se află candidatul;
13. declarație pe propria răspundere-document tipizat, conform modelului prevăzut în Anexa nr. 2 din Ordinul ministrului apărării naţionale nr. M.70/2016, cu completările şi modificările.
14. chitanţă de plată a taxei de concurs;

 Taxa de concurs este de 150 de lei şi se achită la casieria UM 02417 Focșani.

 Documentele tipizate se asigură candidaților prin grija UM 02417 Focșani, se completează de către candidaţi şi se depun la dosar în termenul legal.

Formularul de bază - date personale se completează de către solicitant în prezenţa şi sub îndrumarea unui reprezentant al structurii de securitate din cadrul UM 02417 Focșani.

 Documentele prevăzute la lit. d), h) și i) se depun la dosar în termen de valabilitate.

Documentele prevăzute la lit. b), c) e)-g) și l) se prezintă în original și se restituie după certificarea copiilor.

**Înscrierile** la concurs se fac la sediul UM 02417 Focșani, în termen de 15 zile calendaristice de la apariţia acestui anunţ în săptămânalul „Viaţa medicală”, iar concursul se organizează în perioada cuprinsă între 31 şi 90 de zile de la publicare în săptămânalul ,,Viaţa medicală”.

**Tematica** de concurs este cea pentru examenul de medic specialist în specialitatea postului, fiind afişată pe site-ul Ministerului Sănătăţii.

 Persoanele care vor fi declarate câştigătoare în urma selecţiei vor fi chemate/rechemate în activitate, în corpul ofiţerilor în raport cu vechimea în specialitatea studiilor în gradul militar corespunzător vechimii deținute în specialitatea studiilor (**sublocotenent** - sub 10 ani vechime în specialitatea studiilor şi **locotenent** - peste 10 ani vechime în specialitatea studiilor) şi vor dobândi calitatea de cadru militar în activitate, cu drepturile şi obligaţiile care decurg din aceasta, în special art. 8 alin 2 și 3 din Legea 80/1995 cu completările și modificările ulterioare, ”*cadrele militare în activitate au obligația să participe la misiuni în afara teritoriului statului român, în funcție de cerințele Ministerului Apărării Naționale, pentru îndeplinirea obligațiilor asumate de România prin convenții și tratate internaționale*”.

 **Procedura de selecţie** presupune parcurgerea următoarelor etape:

 - înscrierea candidaţilor;

 - verificarea îndeplinirii condițiilor de participare la preselecție;

 - preselecţia;

 - concursul/examenul;

 - efectuarea verificărilor în vederea autorizării accesului la informaţii clasificate.

 **Verificarea** îndeplinirii condițiilor de participare la preselecție constă în analizarea dosarelor din punctul de vedere al conformității și al corectitudinii documentelor depuse la dosar, precum și din punctul de vedere al îndeplinirii condițiilor pentru participarea la concurs, prevăzute de Ordinul ministrului apărării naţionale nr. M.70 din 20.05.2016, modificările şi completările ulterioare și de dispozițiile [art. 6](https://lege5.ro/Gratuit/g4zdqmjtgi/metodologia-privind-organizarea-concursurilor-de-ocupare-a-posturilor-de-medic-medic-dentist-farmacist-biolog-biochimist-si-chimist-din-unitatile-sanitare-publice-a-functiilor-de-sef-de-sectie-sef-de-?pid=80853863&d=2019-01-13#p-80853863) din anexa nr. 1 la Ordinul ministrului sănătății nr. 869/2015, modificările şi completările ulterioare.

 Candidații care până la data expirării termenului de înscriere au avut dosarele incomplete le pot completa în termen de 5 zile lucrătoare de la data expirării termenului de înscriere la selecție.

 **Contestațiile** privind dosarele respinse se adresează, în termen de două zile lucrătoare din momentul afișării, conducătorului unității care are obligația de a le soluționa în termen de 2 zile lucrătoare de la depunere.

 **Preselecția** constă în parcurgerea următoarelor probe eliminatorii de aptitudini:

 a) evaluare psihologică;

 b) evaluarea nivelului pregătirii fizice;

 c) examinarea medicală.

 **Probele de aptitudini** se desfăşoară în ordinea prevăzută mai sus, iar la fiecare probă participă numai candidaţii care au fost declaraţi "**admis**" la proba anterioară. La examinarea psihologică participă numai candidaţii declaraţi "admis" în urma verificării dosarelor de înscriere.

 **Evaluarea psihologică** se desfăşoară prin grija Centrului de investigaţii socio-comportamentale, cu aprobarea şefului Direcţiei generale management resurse umane din cadrul Ministerului Apărării Naționale.

 **Evaluarea nivelului pregătirii** **fizice** se desfăşoară prin grija structurii de specialitate din cadrul Ministerului Apărării Naţionale.

 Baremele de promovare privind evaluarea psihologică şi nivelul pregătirii fizice, locul şi perioada desfăşurării lor, se vor comunica ulterior candidaţilor prin afişare la sediul şi pe site-ul unității.

Rezultatele probelor eliminatorii de aptitudini: evaluare psihologică și evaluarea nivelului pregătirii fizice nu pot fi contestate.

 **Examinarea medicală** se desfăşoară în conformitate cu prevederile Ordinului ministrului apărării naţionale, al viceprim-ministrului, ministrul afacerilor interne, al ministrului justiţiei, al directorului Serviciului Român de Informaţii, al directorului Serviciului de Informaţii Externe, al directorului Serviciului de Telecomunicaţii Speciale şi al directorului Serviciului de Protecţie şi Pază nr. M.55/107/2.587/C/10.357/210/496/831/2014 pentru aprobarea baremelor medicale privind efectuarea examenului medical pentru admiterea în unităţile/instituţiile de învăţământ militar, de informaţii, de ordine publică şi de securitate naţională, pe perioada şcolarizării elevilor şi studenţilor în unităţile/instituţiile de învăţământ militar, de informaţii, de ordine publică şi de securitate naţională, pentru ocuparea funcţiilor de soldat/gradat profesionist, precum şi pentru candidaţii care urmează a fi chemaţi/rechemaţi/încadraţi în rândul cadrelor militare în activitate/poliţiştilor în serviciu/funcţionarilor publici cu statut special din sistemul administraţiei penitenciare, cu modificările şi completările ulterioare, în cadrul unităţilor şi structurilor sanitare care organizează selecţia sau care asigură expertiza medicală de specialitate pentru personalul unităţii unde se află şi postul vacant, iar costurile acesteia se suportă de către fiecare candidat.

 **Relaţii suplimentare** se pot obţine la structura de personal a unității, *tel. 0237.21.64.00, interior 1600.”*